ביקור שגריר ארצות הברית בישראל דן שפירו במכללה, 2011
**מכללת אלקאסמי** (בערבית: **أكاديمية القاسمي**) היא מכללה אקדמית בבאקה אל-גרבייה, המכשירה מורים ללימודי האסלאם, ערבית, לימודים כלליים ועוד, בתמיכת משרד החינוך.המכללה מנוהלת על ידי הזרם הסופי - אלטריקה אל-ח'לותיה אל-קאסמיה. בסמוך למכללה נמצא גם מסגד סופי, וכן מספר מוסדות חינוך נוספים: גני ילדים ובתי ספר, הקרויים כולם אל-קאסמי. מאז 2019 משמש פרופסור אנואר ריאן כנשיא המכללה.

היסטוריה
--------

מכללת אל-קאסמי נוסדה ב-1990 כמכללה ללימודי האסלאם והתנהלה בשיטות לימוד מסורתיות, על פי ההלכה הדתית והמסורת הערבית. כך למשל, הייתה מחיצה שהפרידה בין הסטודנטים לסטודנטיות, ונאסר עליהם לדבר זה עם זו. בשנת 1993 המכללה הוסמכה על ידי משרד החינוך להעניק תואר מורה בכיר.

בתחילת שנות ה-2000, עם מינויו של פרופ' מוחמד עיסאווי לנשיא המכללה, הוסרו כל המחיצות.

בשנת 2002 הוסמכה המכללה להעניק תואר ראשון בחינוך (.B.Ed), ובשנת 2010 הוסמכה להעניק תואר M.Ed.

בשנת 2012 לומדים במכללה כ-3,000 סטודנטים (כולל משתלמים) מכל הארץ, 95% מהם סטודנטיות במסלולים: הגיל הרך, יסודי ועל-יסודי, ובהתמחויות: לימודי אסלאם, ערבית, מתמטיקה, מדעי המחשב, אנגלית, חינוך מיוחד ומורות גננות לגן ולכיתות א'-ב'. המכללה כוללת מרכזי לימוד מתקדמים, ורמת המחשוב בה היא גבוהה. הספרייה שלה היא המפותחת ביותר במגזר הערבי, והיא כוללת מעל 60,000 כותרים מתחומים שונים כמו: דת האסלאם, שפה וספרות ערבית, מינהל עסקים, תקשורת וחינוך.

מכללת אל-קאסמי התחילה את דרכה כמוסד דתי שנוסד על ידי אלטריקה אל-ח'לואתיה (ער') אל-קאסמיה. כיום היא משלבת גישות מסורתית ומודרנית. במקביל לפעילות האקדמית, המכללה מהווה מוקד לפעילות ענפה בקרב החברה הערבית בפרט, והחברה הישראלית בכלל, ומקדמת את השיח הבין-דתי והבין-תרבותי. ראש המכללה כיום הוא ד"ר מוחמד עיסאווי.

דו"ח שנערך על ידי רשם העמותות ופורסם ב-2016, בחן את התנהלות המכללה והצביע על ליקויים והתנהלות בלתי תקינה, כמו: מינויי קרובים שנהנו מתנאים ייחודיים, אי עמידה בהוראות המועצה להשכלה גבוהה. הליקויים תוקנו אך הדו"ח העיב על מאמצי המכללה לזכות בהכרת המל"ג ולהפוך לאוניברסיטה. בהקשר דומה דווח, כי פרופ ח'אלד עראר, שנבחר לשמש בתפקיד נשיא המכללה בשנת 2018, סיים את תפקידו כעבור שנה אחת בלבד, על רקע אי-הסכמות עם הנהלת המכללה.

מרכזים וגופים אקדמיים במכללה
----------------------------

* המרכז להוראה וללמידה
* אגף המידע, הטכנולוגיה והתקשורת (ICT)
* המרכז לפיתוח המחקר המדעי
* מרכז "סוויאן" – שירות ייעוץ לסטודנטים
* המרכז לפיתוח חשיבה מתמטית
* מרכז "בדאיאת אל-קאסמי" לקידום הגיל הרך
* המרכז לספרות ילדים
* מרכז התקשורת ותחנת הרדיו "אל-קאסמי"
* האקדמיה ללשון הערבית
* מרכז ארצי להורות ולמשפחה
* המרכז ללימודי אסלאם ו"פתאווא"

גלריה לעתיקות הסביבה
--------------------

בקומת הכניסה לבניין המכללה הראשי מוצגת תצוגת קבע של עתיקות שנתגלו בתחומי העיר באקה אל גרבייה ובסביבתה הקרובה. העתיקות הושאלו למכללה על ידי רשות העתיקות, במטרה לפתח תרבות של מוזאולוגיה בקרב הסטודנטים ובקרב הקהילה. במקביל, מקדמת המכללה את הקמתו של מוזיאון קבוע. חלק מהתצוגה מורכב מאוספו הפרטי של אברהים מוואסי תושב העיר שכיהן בעבר כסגן ראש העירייה, .

לקריאה נוספת
------------

* אבי שלו, **יומן אל-קאסמי** : מסע של יהודי-ישראלי במכללה ערבית-אסלאמית (סופית) בבאקה אל-ע'רביה, מנדלי מוכר ספרים ברשת, 2021

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מכללת אלקאסמי** |

* 

* אתר האינטרנט הרשמי של מכללת אלקאסמי

* אתר האינטרנט הרשמי של מכללת אלקאסמי

 ערבים-ישראלים נחשפים להסתה לטרור בשטחים: מכללה בבאקה אלגרבייה מציעה חלופה, סרטון בערוץ "כאן | חדשות - תאגיד השידור הישראלי", באתר יוטיוב (אורך: 08:22), 31 בינואר 2024

  


|  **גלריה** |
| --- |
| * האגף המרכזי בבניין המכללההאגף המרכזי בבניין המכללה
* הבניין המרכזי במכללההבניין המרכזי במכללה
* פנים האגף המרכזיפנים האגף המרכזי
* מסדרון מרכזי בבניין המכללהמסדרון מרכזי בבניין המכללה
* איברהים מסאווה לצד ארון תצוגה מאוסף עתיקותיו המצוג בגלריית המכללהאיברהים מסאווה לצד ארון תצוגה מאוסף עתיקותיו המצוג בגלריית המכללה
* חלק מארונות התצוגה בגלריית העתיקות במכללהחלק מארונות התצוגה בגלריית העתיקות במכללה
 |

הערות שוליים
------------

1. ↑  מוגש מטעם אקדמיית אלקאסמי, האם אלקאסמי בדרך להיות האוניברסיטה הראשונה בעיר ערבית? לנשיא המכללה יש תכנית מסודרת וחזון שאפתני במיוחד. ראיון נשיאותי, באתר ynet, 3 בינואר 2022
2. 1 2  מוגש מטעם: אקדמיית אלקאסמי, הקסם של אלקאסמי, באתר ynet, 15 בנובמבר 2021
3. ↑  אלקאסמי – מכללה אקדמית לחינוך | המועצה להשכלה גבוהה, באתר המועצה להשכלה גבוהה
4. ↑  אתר למנויים בלבד טלי חרותי-סובר, "כמעט כל התפקידים הבכירים במכללה אוישו על ידי קרובי משפחה", באתר TheMarker‏, 22 בינואר 2018
5. ↑  אתר למנויים בלבד טלי חרותי-סובר, נשיא מכללת אלקאסמי התריע על ליקויים, פוטר – ויפוצה ב-650 אלף שקל, באתר TheMarker‏, 16 ביוני 2020

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007310885205171
* ISNI: 0000 0004 0614 9834
* LCCN: no2011072851
* VIAF: 124863087
* WorldCat: lccn-no2011072851

 |